钦定古今图书集成/明伦汇编/官常典/第694卷 > 刘校 刘玨 林公黼 余廷瓒 李绍贤
## 钦定古今图书集成/明伦汇编/官常典/第694卷 > 刘校 刘玨 林公黼 余廷瓒 李绍贤

孟阳　詹轼　，刘概　，李惠。

按《明外史何遵传》：“时先遵受杖死者，刑部主事郾城
刘校、照磨汲人刘玨。与遵同死杖下者，陆震而外，则
大理评事长乐林公黼，行人司副鄱阳余廷瓒，行人
盱眙李绍贤，泽州孟阳、玉山詹轼、安陆刘概、祥符李
惠。校，字宗道，性至孝。母胡教子严，偶不悦，辄长跪请
罪，母悦乃起。正德六年，与轼、概同举进士，授刑部主”
事。迎父就养，卒于涂。校奔赴，抱尸痛哭几绝。面有尘，
以舌䑛而拭之。及起故官，帝将南巡，刑曹谏疏，校所
草也。杖将死，大呼曰：“校无恨，恨不见老母耳。”子元娄，
年十一，哭于旁。校曰：“尔读书不多，独不识事君致身
义乎？善事祖母及母，毋愧。”而父遂绝。玨由贡士公黼，
字质夫。父母丧，三年蔬粥不入内。正德十二年，与绍
贤惠同举进士。诸曹谏南巡者，皆罚跪阙前。诸奸又
日以危言恫喝，闻者惴惴。以故户曹不敢出疏，工曹
谏者止三人，独大理阖署谏，故帝怒加甚。公黼夜草
疏，时闻暗中泣叹声，不顾。比入狱，黄巩与语，叹曰：“吾
取友遍天下，乃近遗质。夫古人谓入险不惊，殆斯人
乎？”公黼体羸，竟不胜杖而卒。廷瓒，字伯献，与阳皆正
德九年进士。当礼、兵二曹之进谏也，廷瓒亦率其僚
陈巡游十不可，通政司独留之。居数日，诸曹已罚跪，
疏始上。帝愈怒。先是，舒芬等之跪，独冠带如常。至廷
瓒及公黻等，则囚服梏拲若累囚，见者尤伤之。绍贤，
字崇德，尝颁诏至徐州，监仓中使席班首，绍贤立命
撤其席，中使愕然去。比逮系，见中官犹奴视之。阳，字
子干，吏部侍郎春之子，为行人久不迁，或讽之见当
路，阳不可。及是语诸僚：“此举系社稷安危，一命之士
皆与有忧，岂必言官乃当效死。”父春，前巡抚宣府，有
军功，忤中官张永，罢归，闻子死，谏哭之以诗，语甚悲
壮，人争传之。轼，字敬之，为人开爽磊落，善谈论。从父
瀚，字汝约，与公黼同举进士。时方为刑部主事，亦以
谏受杖。轼死，为经纪其丧以归。嘉靖中，瀚争“大礼”，再
受杖。每阴雨创痛，曰：“吾无愧，敬之地下足矣。”积官刑
部侍郎。概，字平甫。惠，字德卿，尚书钺之子。世宗立，赠
校尚宝卿，玨刑部主事，公黼、廷瓒太常丞，绍贤御史，
各赐祭，录一子入国学。福王时，追谥校：“忠毅公”黼《忠
恪》、廷瓒《忠愍》、绍贤、“《忠端》、阳《忠介》”、轼《忠洁》、惠忠毅、概“忠
质。”